গতকাল সোমবার বিকাল ৩টায় উপজেলা  কমপ্লেক্স ভবণ প্রাঙ্গনে উপজেলা পরিষদের চেয়ারম্যান মোঃ ফারুক আহমদের সভাপতিত্বে ও শিক্ষক আশীষ চক্রবর্তীর পরিচালনায় উন্মুক্ত বাজেট পেশ করেন উপজেলা প্রকৌশলী মোঃ শাকির হুসাইন।  অনুষ্টানের শুরুতেই কোরআন তেলাওয়াত করেন মাও:ফখর উদ্দিন ও গীতা পাঠ করেন আশীষ চক্রবর্তী।  উন্মুক্ত বাজেট পেশ অনুষ্টানে উন্মুক্ত আলোচনায় অংশগ্রহন করেন-উপজেলা ভাইস চেয়ারম্যান সিতাংশু শেখর ধর, দক্ষিণ সুনামগঞ্জ উপজেলা নিবার্হী কর্মকর্তা মোঃ লুৎফুর রহমান। এছাড়া বক্তব্য রাখেন, জয়কলস ইউনিয়নের নবনির্বাচিত চেয়ারম্যান মোঃ মাসুদ  আলম,পাথারিয়া ইউপি চেয়ারম্যান আমিনুর রশিদ,পশ্চিম বীরগাঁও ইউপি চেয়ারম্যান শফিকুল ইসলাম,দরগাপাশা ইউপি চেয়ারম্যান সুফি মিয়া, ইন্টার কো অপারেশনর জেনারেল ম্যানেজার শামীম আহমদ,উপজেলা প্রাণি সম্পদ কর্মকর্তা ডা: ইসহাক মিয়া,উপজেলা সমবায় অফিসার নাজমুল হুসাইন ভূঞাঁ।    দক্ষিণ সুনামগঞ্জ উপজেলা পরিষদের চেয়ারম্যান মোঃ ফারুক আহমদের স্বাগত বক্তব্যের মধ্য দিয়ে বাজেট পেশের কার্যক্রম শুরু করা হয়। দক্ষিণ সুনামগঞ্জ উপজেলার ২০১১-২০১২ অর্থ বছরের ৬৬ লাখ টাকার বাজেটে- কৃষি ও সেচ খাতে ১২ লাখ,মৎস্য ও প্রাণি সম্পদ খাতে ২ লাখ,ক্ষুদ্র  ও কুটির শিল্প খাতে ৩ লাখ, পরিবহন ও যোগাযোগ খাতে ২২ লাখ,গৃহ নির্মান ও বস্তগত পরিকল্পনা খাতে ১ লাখ, জনস্বাস্থ্য খাতে ২ লাখ শিক্ষার উন্নয়ন খাতে ৮ লাখ, স্বাস্থ্য ও সমাজকল্যান খাতে ২ লাখ, ক্রীড়া ও সংস্কৃতি খাতে ১ লাখ, সামাজিক নিরাপওা ও প্রাতিষ্টানিক সহায়তা খাতে ৫ লাখ, পল্লী উন্নয়ন ও সমবায় খাতে ৫০ হাজার, মহিলা যুব ও শিশু উন্নয়ন খাতে ৫০ হাজার, দুর্যোগ ব্যবস্থাপনা ও ত্রাণ খাতে ১ লাখ, মোটর যানবাহন ক্রয় ও উপজেলা পরিষদেও জন্য নৌকা খাতে ১ লাখ, যানবাহন পরিচালনা ও নৌকার তেল বাবত ২০ হাজার গবেষনামূলক খাতে ২ লাখ, জন্ম  মৃত্যুও রেজিষ্ট্রিকরন খাতে ২৫ হাজার , দূর্যোগ পরবর্তী ত্রান কাজে ৫০ হাজার, সুশাসন পরিকল্পনা বাস্তবায়ন খাতে ২ লাখ টাকা ব্যয় ধরা হয়েছে।